22 ຄົນເສຍຊີວິດ ໃນການຍິງໂຈມຕີ ເມືອງ Misrata
ທະຫານລັດຖະບານລີເບຍ ຍິງຖະຫຼົ່ມເມືອງ Misrata ເຮັດໃຫ້ປະຊາຊົນຢ່າງນ້ອຍ 22 ຄົນເສຍຊີວິດ
ກຳລັງທີ່ຈົງຮັກພັກດີຕໍ່ຜູ້ນຳລີເບຍ ທ່ານ Moammar Gadhafi ໄດ້ຍິງຖະຫຼົ່ມເມືອງ Misrata ທີ່ພວກກະ ບົດຄວບຄຸມຢູ່ ໃນມື້ວັນສຸກວານນີ້ ເຮັດໃຫ້ມີຜູ້ເສຍຊີ ວິດຢ່າງນ້ອຍ 22 ຄົນແລະໄດ້ຮັບບາດເຈັບອີກຫຼາຍ ສິບຄົນອີງຕາມລາຍງານ ຂອງທ່ານໝໍຄົນນຶ່ງ ພວກທີ່ເຫັນເຫດການ ເວົ້າວ່າ ກຳລັງທີ່ຈົງຮັກພັກດີຕໍ່ Gadhafi ໄດ້ໃຊ້ລົດຖັງ ປືນໃຫຍ່ ແລະຈະຫຼວດໄຟ ຍິງໂຈມຕີໃນຄວາມພະຍາຍາມເພື່ອຢາກຈະເຂົ້າຄວບ ຄຸມ ຫົວເມືອງສຳຄັນດັ່ງກ່າວ ຊຶ່ງເປັນນຶ່ງໃນຈຳນວນ ທີ່ໝັ້ນບໍ່ເທົ່າໃດແຫ່ງຂອງພວກກະບົດ ຢູ່ໃນເຂດພາກ ຕາເວັນຕົກຂອງລີເບຍ ຂະນະດຽວກັນ ການໂຈມຕີທາງອາກາດຂອງອົງການເນໂຕ້ ໄດ້ເຮັດໃຫ້ມີຄວັນກຸ້ມຂຶ້ນທີ່ນະ ຄອນຫຼວງຕຣີໂປລີ ປະມານ 200 ຫຼັກກິໂລແມັດຫ່າງຈາກເມືອງ Misrata ໄປທາງທິດຕາ ເວັນຕົກໃນການສືບຕໍ່ດຳເນີນຄວາມພະຍາຍາມເພີ່ມຂຶ້ນເພື່ອບັງຄັບໃຫ້ທ່ານ Gadhafi ສະ ຫຼະອຳນາດ ຍັງບໍ່ມີຮ່ອງຮອຍໃດໆສະແດງໃຫ້ເຫັນວ່າທ່ານ Gadhafi ຈະລົງຈາກອຳນາດເທື່ອແຕ່ນາ ຍົກລັດຖະມົນຕີເຕີກກີທ່ານ Recep Tayyip Erdogan ກ່າວວ່າ ລັດຖະບານຂອງທ່ານ ໄດ້ສະເໜີໃຫ້ການຄໍ້າປະກັນ ຖ້າຜູ້ນຳລີເບຍຫາກພ້ອມແລ້ວ ທີ່ຈະເດີນທາງອອກຈາກປະ ເທດ ນາຍົກລັດຖະມົນຕີເຕີກກີ ບໍ່ໄດ້ກ່າວຢ່າງສະເພາະເຈາະຈົງ ກ່ຽວກັບລັກສະນະຂອງການຄໍ້າ ປະກັນແຕ່ທ່ານກໍເວົ້າວ່າ ເຕີກກີຈະຊ່ອຍທ່ານ Gadhafi ເດີນທາງໄປຍັງບ່ອນທີ່ທ່ານປາດ ຖະໜາ ທ່ານ Erdogan ເວົ້າວ່າ ທ່ານກຳລັງລໍຮັບຟັງຄຳຕອບຈາກຕຣີໂປລີຢູ່